b'\n_START_ARTICLE_\nEl Greco\n_START_SECTION_\n\xc5\xbdivljenjepis\n_START_PARAGRAPH_\nSvoje zgodnje otro\xc5\xa1tvo je pre\xc5\xbeivel v rojstnem kraju z zelo lepo hribovito okolico, bogato s pitno vodo. \xc5\xbde tu je lahko opazoval zelo slikovito pokrajino in vsrkaval podobe narave. Zelo mlad je \xc5\xbee od\xc5\xa1el v Benetke, kjer je postal u\xc4\x8denec pri slikarju Tizianu. Izdelal je ve\xc4\x8d slik v katerih se opazi vpliv Tintoretta. Odpotoval je v Rim, kjer je leta 1570 spoznal umetnost Michelangela. Okoli leta 1575 je odpotoval v \xc5\xa0panijo. V Toledo je pri\xc5\xa1el leta 1577 in tam \xc5\xbeivel ter ustvarjal vse do svoje smrti. Kot slikar je ohranil iz svoje rodne domovine zapu\xc5\xa1\xc4\x8dino \xe2\x80\x93 razumevanje pravoslavno-bizantinske ikonografije.\n_START_SECTION_\nKiparska dela\n_START_PARAGRAPH_\nIzdeloval je skulpture v lesu, ki zgledajo zelo podobno likom na njegovih slikah, danes bi lahko na\xc5\xa1li sorodnost v moderni kubisti\xc4\x8dni plastiki. Nekaj skulptur je v Toledu postavil v zgradbe, katere je tudi sam na\xc4\x8drtoval, ko se je poizkusil v gradbeni\xc5\xa1tvu.'